पार्लियामेन्ट के इस प्रस्ताव से अनाधिकृत व्यापारियों को बड़ा प्रोत्साहन मिला। उन्होंने एक विरोधी कम्पनी का निर्माण किया। सरकार को धन की आवश्यकता थी। इस विरोधी कम्पनी ने 20 लाख पौंड 8 प्रतिशत ब्याज पर सरकार को देने का प्रस्ताव किया। साथ ही सरकार से एक चार्टर प्रदान करने की प्रार्थना की। सरकार ने प्रस्ताव स्वीकार कर लिया। 1698 ई. में पार्लियामेन्ट के एक एक्ट द्वारा नयी कम्पनी का जन्म हुआ। सरकार ने पुरानी कम्पनी को तीन वर्ष तक का नोटिस दे दिया।